Tona - la Garriga - Santuari de Puigraciós - Cingles del Bertí i del Cerdà
Ruta per conèixer la Vall del Congost des de baix (anada) i des de dalt (tornada). Sortim de Tona en direcció Centelles passant per la Mare de Déu de l'Ajuda i per sota la via ferrada de les Baumes Corcades. A Centelles seguirem per pistes forestals i passarem per Sant Pau (Aiguafreda), l'Abella, el Figaró i la Garriga. Del Figaró a la Garriga trobarem un corriol molt bonic que passa pel costat del Congost. A la Garriga, el punt més baix, comença una forta pujada en direcció al Santuari de Puigraciós. Continuarem pujant i passarem per indrets molt espectaculars dels cingles del Bertí. Passarem pel castell del Clascar i poc després arribarem al punt més alt de la ruta. Resseguirem els cingles del Bertí i del Cerdà per corriols que passen a ran de la cinglera (precaució!). Arribarem a Centelles i tornarem per la pista pavimentada més directe.
És una ruta molt interessant i tècnicament de nivell mitjà. Això sí, la pujada a partir de la Garriga és llarga i dura.
IBP 121 AB